Oficiālais Vēstnesis L 257 , 19/09/1998 Lpp. 0035 - 0036



Komisijas Direktīva 98/66/EK (1998. gada 4. septembris), ar ko groza Direktīvu 95/31/EK par īpašiem tīrības kritērijiem pārtikas produktos lietojamiem saldinātājiem (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/107/EEK par dalībvalstu tiesību aktu tuvināšanu attiecībā uz pārtikas piedevām, ko atļauts lietot pārtikas produktos [1], kas grozīta ar Eiropas Parlamenta un Padomes Direktīvu 94/347/EK [2], un jo īpaši tās 3. panta 3. punkta a) apakšpunktu, apspriedusies ar Pārtikas zinātnisko komiteju, tā kā Eiropas Parlamenta un Padomes 1994. gada 30. jūnija Direktīva 94/35/EK par pārtikas produktos lietojamiem saldinātājiem [3], kas grozīta ar Direktīvu 96/83/EK [4], uzskaita tās vielas, kuras var lietot pārtikas produktos kā saldinātājus; tā kā Komisijas 1995. gada 5. jūlija Direktīva 95/31/EK, ar ko nosaka īpašus tīrības kritērijus pārtikas produktos lietojamiem saldinātājiem [5], izklāsta tīrības kritērijus Direktīvā 94/35/EK minētajiem saldinātājiem; tā kā, ievērojot tehnikas attīstību, ir jāgroza Direktīvā 95/31/EK noteiktie tīrības kritēriji izomaltam (E 953); tā kā tāpēc ir jāpielāgo šī direktīva; tā kā ir jāņem vērā specifikācijas un analīžu tehniskos paņēmienus saldinātājiem, ko Apvienotā FAO/WHO ekspertu komiteja par pārtikas piedevām (JECFA) izklāstījusi Codex Alimentarius; tā kā pārtikas produktu piedevas, kas pagatavotas ar ražošanas metodēm vai no izejmateriāliem, kuri ievērojami atšķiras no Pārtikas pētniecības komitejas novērtējumā vai šajā direktīvā ietvertajiem, iesniedz Pārtikas pētniecības komitejā pilnīgai novērtēšanai, īpaši pievēršot uzmanību tīrības kritērijiem; tā kā šajā direktīvā paredzētie pasākumi ir saskaņā ar Pārtikas produktu pastāvīgās komitejas atzinumu, IR PIEŅĒMUSI ŠO DIREKTĪVU. 1. pants Teksts, kas Direktīvas 95/31/EK pielikumā attiecas uz E 953 — izomaltu, ir aizstāts ar šīs direktīvas pielikuma tekstu. 2. pants Dalībvalstīs līdz 1999. gada 1. jūlijam stājas spēkā normatīvi un administratīvi akti, kas vajadzīgi, lai izpildītu šo direktīvu. Dalībvalstis par to tūlīt informē Komisiju. Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka kārtību, kā izdarīt šādas atsauces. 3. pants Šī direktīva stājas spēkā 20. dienā pēc tās publicēšanas Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 1998. gada 4. septembrī Komisijas vārdā — Komisijas loceklis Martin Bangemann [1] OV L 40, 11.2.1989., 27. lpp. [2] OV L 237, 10.9.1994., 1. lpp. [3] OV L 237, 10.9.1994., 3. lpp. [4] OV L 48, 19.2.1997., 16. lpp. [5] OV L 178, 28.7.1995., 1. lpp. -------------------------------------------------- PIELIKUMS "E 953 — IZOMALTS Sinonīmi | Hidrogenēta izomaltuloze, hidrogenēta palatinoze. | Definīcija Ķīmiskais nosaukums | Izomalts ir hidrogenētu mono- un disaharīdu maisījums, kura galvenās sastāvdaļas ir disaharīdi: 6-O-α-D-glikopiranozil-D-sorbīts (1,6-GPS) un 1-O-α-D-glikopiranozil-D-mannīta dihidrāts (1,1-GMP) | Ķīmiskā formula | (6-O-α-D-glikopiranozil-D-sorbīts): C12H24011 (1-O-α-D-glikopiranozil-D-mannīta dihidrāts): C12H24011.2H2O | Molekulmasa | (6-O-α-D-glikopiranozil-D-sorbīts): 44,32 (1-O-α- D-glikopiranozil-D-mannīta dihidrāts): 380,32 | Pārbaude kvalitātes noteikšanai | Satur ne mazāk kā 98 % hidrogenētu mono- un disaharīdu un ne mazāk kā 86 % 6-O-α-D-glikopiranozil-D-sorbīta un 1-O-α-D-glikopiranozil-D-mannīta dihidrāta maisījuma bezūdens vielā | Raksturojums | Balta, kristāliska, nedaudz higroskopiska viela, bez smaržas | Identificēšana A. Šķīdība | Šķīst ūdenī, ļoti slikti šķīst etanolā | B. Plānslāņa hromatogrāfija | Pētī ar plānslāņa hromatogrāfiju, izmantojot plāksnīti ar 0,2 mm biezu silikagēla slāni. Hromatogramma uzrāda divus galvenos plankumus, kas atbilst 1,1-GMP un 1,6-GPS | Tīrības kritēriji Ūdens saturs | Ne vairāk kā 7 % (K. Fišera metode) | Pelni, sulfātu veidā | Ne vairāk kā 0,05 %, aprēķināti bezūdens vielai | D-mannīts | Ne vairāk kā 3 % | D-sorbīts | Ne vairāk kā 6 % | Reducējošie cukuri | Ne vairāk kā 0,3 %, aprēķināti kā glikoze bezūdens vielai | Niķelis | Ne vairāk kā 2 mg/kg, aprēķināts bezūdens vielai | Arsēns | Ne vairāk kā 3 mg/kg, aprēķināts bezūdens vielai | Svins | Ne vairāk kā 1 mg/kg, aprēķināts bezūdens vielai | Smagie metāli (kā Pb) | Ne vairāk kā 10 mg/kg, aprēķināti bezūdens vielai." | --------------------------------------------------